**Keum Suk Gendry-Kim** (koreeraz: 김 금숙; Hego Jeolla, 1971) Hego Koreako komikigile eta itzultzailea da. Nazioartean ezagun egin da, batez ere, hainbat sari jaso dituen *Belarra* lanarekin.

Bizitza
-------

Gendry-Kim Goheung-en jaio zen, Hego Jeolla probintzian, Hego Korean. Arrazoi ekonomikoengatik, bere familia landa eremutik Seul hiriburura joan zen bera haurra zenean; "*Le chant de mon père*" obran kontatzen du hau. 1994an herrialdea utzi zuen eta Parisa joan zen bizitzera.

Mendebaldeko margolaritza ikasi zuen Sejong Unibertsitatean eta 1998an artean graduatu zen, Estrasburgoko *Haute école des arts du Rhin*-en eskulturan eta arte instalazioan espezializatuz. 1998an graduatu ondoren, beste urte betez bertan geratu zen ikasten jarraitzeko. Urte horretan zehar irakasle laguntzaile gisa lan egin zuen eta trukeko ikasle korearrei lagundu zien, eta bere graduondoko lana amaitu zuen.

1997an, Gendry-Kim-en amak denboraldi bat eman zuen Parisen eta egonaldi horretan ezagutu ahal izan zuen bere historia. Koreako Gerrak bere ama eta honen ahizpa banandu zituen eta komikigileak historia hau kontatu zuen "*L'Attente*" izeneko bere fikzio lanean.

Estrasburgoko eskola honetako egonaldiaren ondoren, atzerrian hainbat erakusketa eta egonaldi egin zituen, baina arazo ekonomikoak izan zituen. Beraz, lanaldi partzialeko lana hasi zuen komiki korearrak frantsesera itzuliz, eta honek generoarekiko interesa sortu zion. Keum Suk Gendry-Kim-ek ehun eleberri grafiko inguru itzuli ditu.

Frantzian hainbat urtez bizi ondoren, Keum Suk Gendry-Kim eta Loïc Gendry senarra Hego Koreara joan ziren 2011n.

Lan txiki batzuk argitaratu zituen 2010ean, 2012an komikigintzan debuta egin aurretik, Éditions Sarbacanek argitaratutako *Le chant de mon père* komiki autobiografikoarekin.

2013an, biktimen testigantzetan oinarritutako "*Secret*" izeneko komiki labur batean lan egin zuenean, erabaki zuen komiki bat idaztea "kontsolamendurako emakume" izenez ezagutzen ziren gerrako esklabo sexualek bizi zuten egoera zailari buruz. Horren emaitza izan zen sari ugari irabazi dituen *Belarra* lana.

Erreferentziak
--------------

1. ↑   «[Web Exclusive Interview with Keum Suk Gendry-Kim: When Sadness Wells Up, I Draw»] *web.archive.org* (KLN | Korean Literature Now) 2021-08-09.
2. 1 2 3 4   **(Koreeraz)** «Deep Inkwells of Emotion» *www.koreana.or.kr* (Noiz kontsultatua: 2024-02-04).
3. ↑   **(Ingelesez)** «For All Governments: Gendry-Kim’s Graphic Novel, ‘Grass’, PopMatters» *PopMatters* 2020-02-12 (Noiz kontsultatua: 2024-02-04).
4. ↑   **(Katalanez)** «Herba | Penguin Llibres» *PenguinLlibres* (Noiz kontsultatua: 2024-02-04).
5. 1 2   **(Frantsesez)** «Keum Suk Gendry-Kim : « J’arrive chargée d’espoir »» *ActuaBD* (Noiz kontsultatua: 2024-02-04).
6. 1 2    *Interview with Keum Suk Gendry-Kim: Imagining the Collective Memory of History.*  KLN | Korean Literature Now 2021-08-09.
7. ↑   «Centro Cultural Coreano reabre com exposição da graphic novel ‘Grama’, de Keum Suk Gendry-Kim – Say K!» *web.archive.org* 2021-08-09 (Noiz kontsultatua: 2024-02-04).
8. ↑   «Interview with Keum Suk Gendry-Kim: Imagining the Collective Memory of History» *web.archive.org* (KLN | Korean Literature Now) 2021-08-09 (Noiz kontsultatua: 2024-02-04).
9. ↑   **(Portugesez)** Pereira, Edipo.  (2021-07-21). «A Espera | Autora de Grama ganha nova HQ no Brasil» *Cosmo Nerd*.
10. ↑   **(Ingelesez)** Ulin, David L..  (2021-11-05). «Review: The traumas of history blur into the present in a time-bending Korean graphic novel» *Los Angeles Times*.
11. ↑   «Keum Suk Gendry-Kim» *Lambiek Comiclopedia* 2020-06-26.
12. ↑   Yeon-soo, Kwak.  (2021-01-21). «[INTERVIEW Harvey Award-winning graphic novelist highlights history in cartoons»] *The Korea Times*.

Kanpoko loturak
---------------

* Keum Suk Gendry-Kim's bloga